arnastofnun/IGC-2024 huggingface dataset:
S-843/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2016, á hendur S-kk-þgf G-kk-þgf, kennitala 000000-0000, Hamravík 38, Reykjavík, fyrir umferðarlagabrot með því að hafa, föstudaginn 22. júlí 2016, ekið bifreiðinni MV-989 sviptur ökurétti um Vesturlandsveg í Reykjavík, við Ártúnsbrekku.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1987. Í samræmi við framlagt sakavottorð, dagsett 1. nóvember 2016, er við ákvörðun refsingar miðað við að ákærði sé nú í þriðja sinn fundinn sekur um að aka sviptur ökurétti. Með hliðsjón af sakarefni þessa máls og í samræmi við dómvenju þykir refsing ákærða hæfilega ákveðin fangelsi í þrjátíu daga.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf G-kk-nf, sæti fangelsi í þrjátíu daga.

V-kvk-nf S-kvk-nf
S-844/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2016, á hendur A-kk-þgf M-kk-þgf O-kk-þgf, kennitala 000000-0000, Dalseli 24, Reykjavík, fyrir umferðarlagabrot með því að hafa, föstudaginn 29. júlí 2016, ekið bifreiðinni PV-728 sviptur ökurétti og undir áhrifum áfengis (í blóði mældist vínandamagn 0,93‰) norður Kalkofnsveg í Reykjavík, við Hörpu, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1993. Samkvæmt framlögðu sakavottorði, dagsettu 1. nóvember 2016, á ákærði að baki nokkurn sakaferil. Við ákvörðun refsingar er miðað við að ákærði sé nú í fimmta sinn fundinn sekur um að aka undir áhrifum áfengis og/eða óhæfur til að stjórna bifreið örugglega vegna áhrifa ávana- og fíkniefna og í fjórða sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er áréttuð ævilöng svipting ökuréttar ákærða, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, S-kk-ef Þ-kk-ef J-kk-ef hdl., 99.200 krónur, að meðtöldum virðisaukaskatti, og 24.255 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf M-kk-nf O-kk-nf, sæti fangelsi í fjóra mánuði.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, S-kk-ef Þ-kk-ef J-kk-ef hdl., 99.200 krónur og 24.255 krónur í annan sakarkostnað.

V-kvk-nf S-kvk-nf
S-845/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2016, á hendur M-x-x Z-x-x J-x-x, kennitala 000000-0000, Flúðaseli 91, Reykjavík, fyrir umferðarlagabrot með því að hafa, miðvikudaginn 20. júlí 2016, ekið bifreiðinni OY-651 sviptur ökurétti um Stórhöfða í Reykjavík, til móts við hús nr. 33.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1980. Samkvæmt framlögðu sakavottorði, dagsettu 1. nóvember 2016, á ákærði að baki nokkurn sakaferil og er nú í sjöunda sinn fundinn sekur um að aka sviptur ökurétti. Með hliðsjón af sakarefni þessa máls og í samræmi við dómvenju þykir refsing ákærða hæfilega ákveðin fangelsi í fimm mánuði.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x Z-x-x J-x-x, sæti fangelsi í fimm mánuði.

V-kvk-nf S-kvk-nf
S-848/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2016, á hendur K-kk-þgf G-kk-þgf G-kk-þgf, kennitala 000000-0000, Hrefnugötu 5, Reykjavík, fyrir eftirtalin umferðarlagabrot með því að hafa:

1. Miðvikudaginn 27. júlí 2016, ekið bifreiðinni IJ-V71 sviptur ökurétti suður Sæbraut í Reykjavík, við Dalbraut.

2. Þriðjudaginn 4. október 2016, ekið bifreiðinni IJ-V71 sviptur ökurétti um Hringbraut í Reykjavík, við Nesti.

3. Síðar sama dag, 4. október 2016, ekið bifreiðinni IJ-V71 sviptur ökurétti um Sturlugötu í Reykjavík, við Odda.

Teljast brot í öllum liðum varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1982. Í samræmi við framlagt sakavottorð, dagsett 1. nóvember 2016, er við ákvörðun refsingar miðað við að ákærði sé nú í fjórða sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga og í samræmi við dómvenju, þykir refsing ákærða hæfilega ákveðin fangelsi í fjóra mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 119.040 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf G-kk-nf G-kk-nf, sæti fangelsi í fjóra mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 119.040 krónur.

V-kvk-nf S-kvk-nf
S-852/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. nóvember 2016, á hendur J-kk-þgf V-kk-þgf G-kk-þgf, kennitala 000000-0000, óstaðsettum í hús í Reykjavík, fyrir þjófnað með því að hafa, að kvöldi mánudagsins 11. apríl 2016, í verslun 10-11 við Austurstræti 17 í Reykjavík, stolið matvöru að verðmæti 1.709 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í janúar 1951. Samkvæmt framlögðu sakavottorði, dagsettu 1. nóvember 2016, hefur ákærði tvisvar sinnum áður verið fundinn sekur um þjófnað, árin 2012 og 2013. Verður þar af leiðandi ekki hjá því komist að dæma ákærða til fangelsisrefsingar nú þrátt fyrir að aðeins sé um smáræði að tefla.

Ákærði gekkst undir sekt samkvæmt lögreglustjórasátt 29. apríl 2016, fyrir fíkniefnalagabrot. Það brot sem ákærði er sakfelldur fyrir í þessu máli var framið fyrir gerð framangreindrar sáttar og verður ákærða því dæmdur hegningarauki nú, í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf V-kk-nf G-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

V-kvk-nf S-kvk-nf
S-897/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. nóvember 2016, á hendur G-kk-þgf Í-kk-þgf M-kk-þgf, kennitala 000000-0000, Ásgarði 111, Reykjavík, fyrir fíkniefnalagabrot með því að hafa, sunnudaginn 22. nóvember 2015, á heimili sínu að Ásgarði 111 í Reykjavík, haft í vörslum sínum í dreifingarskyni 23 kannabisplöntur, 1.695,59 grömm af marijúana og 335,12 grömm af kannabisstönglum, og um nokkurt skeið fram til þess dags ræktað greindar plöntur.

Telst þessi háttsemi varða við 2. gr., sbr. 5. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er krafist upptöku á 23 kannabisplöntum, 1.695,59 grömmum af marijúana og 335,12 grömmum af kannabisstönglum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á fimm gróðurhúsalömpum, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1985. Samkvæmt framlögðu sakavottorði, dagsettu 8. nóvember 2016, hefur ákærði ekki áður verið fundinn sekur um refsiverða háttsemi. Við ákvörðun refsingar er tekið tillit til framangreinds. Einnig er litið til umfangs þeirra ávana- og fíkniefna sem tilgreind eru í ákæru. Með hliðsjón af sakarefni þessa máls þykir refsing ákærða hæfilega ákveðin fangelsi í fimm mánuði en fresta skal fullnustu refsingarinnar og falli hún niður að liðnum þremur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerðar upptækar til ríkissjóðs 23 kannabisplöntur, 1.695,59 grömm af marijúana, 335,12 grömm af kannabisstönglum og fimm gróðurhúsalampar, sem lögregla lagði hald á við rannsókn málsins.

Ákærði greiði 86.815 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf Í-kk-nf M-kk-nf, sæti fangelsi í fimm mánuði en fresta skal fullnustu refsingarinnar og falli hún niður að liðnum þremur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptækar eru gerðar til ríkissjóðs 23 kannabisplöntur, 1.695,59 grömm af marijúana, 335,12 grömm af kannabisstönglum og fimm gróðurhúsalampar.

Ákærði greiði 86.815 krónur í sakarkostnað.

V-kvk-nf S-kvk-nf
S-925/2016

Mál þetta, sem dómtekið var í dag, er höfðað með ákæru, útgefinni 22. nóvember 2016, á hendur A-kk-þgf K-kk-þgf H-kk-þgf, kt. 000000-0000, Æsufelli 4, Reykjavík, fyrir eftirtalin brot:

Fíkniefnalagabrot, með því að hafa sunnudaginn 11. september 2016 í íbúð á þriðju hæð til hægri að Álftamýri 22 í Reykjavík, haft í vörslum sínum 19,02 g af maríhúana og 0,61 g af amfetamíni, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Umferðarlagabrot, með því að hafa fimmtudaginn 31. mars 2016 ekið bifreiðinni YT-016 sviptru ökurétti um Ingólfsstræti í Reykjavík, inn Lindargötu.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 19,02 g af maríhúana og 0,61 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði, sem fæddur er árið 1987, á að baki nokkurn sakaferil, allt frá árinu 2004. Hann hefur hlotið ellefu refsidóma fyrir þjófnað, gripdeild, nytjastuld, ránstilraun, fíkniefnalaga- og umferðarlagabrot. Síðast var ákærði dæmdur 13. maí 2016 fyrir fíkniefnalagabrot og brot gegn 1. mgr., sbr. 2. mgr. 45. gr. a og 1. mgr. 48. gr. umferðarlaga, en þar var um að ræða hegningarauka við dóm Hæstaréttar 17. desember 2015 fyrir sams konar brot. Er brot ákærða samkvæmt 1. mgr. 48. gr. almennra hegningarlaga ítrekað í fimmta sinn. Refsing verður tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í fjóra mánuði.

Upptæk eru dæmd 19,02 g af marijúana og 0,61 g af amfetamíni.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 102.300 krónur að meðtöldum virðisaukaskatti.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, A-kk-nf K-kk-nf H-kk-nf, sæti fangelsi í fjóra mánuði.

Upptæk eru dæmd 19,02 g af marijúana og 0,61 g af amfetamíni.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 102.300 krónur.

R-kvk-nf H-kvk-nf
S-967/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. desember 2016, á hendur L-kvk-þgf K-kvk-þgf, kt. 000000-0000, Grundartanga 21, Mosfellsbæ, fyrir umferðarlaga-brot, með því að hafa mánudaginn 14. nóvember 2016 ekið bifreiðinni VE-031, svipt ökuréttindum og undir áhrifum áfengis (alkóhól í blóði mældist 1,19‰), suður Skeiðholt í Mosfellsbæ, þar sem hún missti stjórn á bifreiðinni þannig að hún hafnaði utan vegar.

Telst þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í mars 1950. Samkvæmt framlögðu sakavottorði, dagsettu 13. desember 2016, hefur henni verið gert að sæta sektarrefsingu með lögreglustjórasáttum, í tvígang vegna aksturs undir áhrifum áfengis og einu sinni fyrir að aka svipt ökurétti.

Við ákvörðun refsingar er við það miðað að ákærða hafi nú í þriðja sinn verið fundin sek um að aka undir áhrifum áfengis og í annað sinn svipt ökurétti. Með hliðsjón af dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga.

Þá bera að svipta ákærða ökurétti ævilangt, með vísan til þeirra ákvæða umferðarlaga nr. 50/1987 sem vísað er til í ákæru, einkum 3. mgr. 101. gr. laganna.

Ákærða greiði 60.008 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, L-kvk-nf K-kvk-nf, sæti fangelsi í 30 daga.

Ákærða er svipt ökurétti ævilangt.

Ákærða greiði 60.008 krónur í sakarkostnað.

L-kvk-nf R-kvk-nf S-kvk-nf
S-99/2016

Mál þetta, sem dómtekið var í dag, er höfðað með ákæru, útgefinni 16. febrúar 2016, á hendur L-x-x M-x-x W-x-x, kt. 000000-0000, Grettisgötu 40b, Reykjavík, fyrir eftirtalin þjófnaðarbrot framin á árinu 2015:

Fimmtudaginn 5. mars í verslun Bónuss við Hallveigarstíg 1 í Reykjavík, stolið kjúklingabringum samtals að verðmæti kr. 18.406.

Laugardaginn 9. maí í verslun Bónus við Laugaveg 59 í Reykjavík, stolið tveimur pökkum af háralit samtals að verðmæti kr. 2.762.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1959. Samkvæmt sakavottorði hefur hann frá árinu 2009 fjórum sinnum sætt refsingu fyrir þjófnaðarbrot, síðast í júlí 2014 þegar hann var dæmdur til 60 daga fangelsisrefsingar. Refsing verður ákveðin með hliðsjón af 77. gr. og 255. gr. almennra hegningarlaga. Til málsbóta horfir að ákærði hefur gengist greiðlega við broti sínu. Þykir refsing ákærða hæfilega ákveðin fangelsi í 90 daga.

Engan kostnað leiddi af málinu.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, L-x-x M-x-x W-x-x, sæti fangelsi í 90 daga.

R-kvk-nf H-kvk-nf
S-117/2016

Mál þetta, sem þingfest var 15. september sl., og dómtekið fimmtudaginn 13. október sl., er höfðað með ákæru lögreglustjórans á Suðurlandi þann 29. júní sl., á hendur S-kk-þgf V-kk-þgf, til heimilis að Grenigrund 13, Selfossi,

„fyrir umferðarlagabrot

með því að hafa að kvöldi miðvikudagsins 4. maí 2016, ekið dráttarvélinni ZZ-737 er þá dró óskráðan og óhemlaðan eftirvagn er vó 11.650 kg (1553,3%) umfram leyfilega heildarþyngd eftirvagnsins, austur Suðurlandveg við Birtu í Flóahreppi.

Telst brot ákærða varða við 1. mgr. 63. gr., 1. mgr. 76. gr., 1. mgr., sbr. 5. mgr. 62. gr., sbr. 1. mgr. 60. gr. umferðarlaga nr. 50, 1987 sbr. 7. gr. reglna um tengingu og drátt ökutækja nr. 394/1992 og 6. mgr. 10. gr. reglugerðar um stærð og þyngd ökutækja nr. 155/2007, allt sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar.“

Við fyrirtöku málsins þann 13. október sl., mætti ákærði ásamt Ó-kk-þgf B-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin 800.000 kr. í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í 36 daga.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans, og er hæfilega ákveðin 120.000 krónur að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, S-kk-nf V-kk-nf, greiði 800.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 36 daga.

Ákærði greiði allan sakarkostnað, 120.000 krónur, sem er þóknun skipaðs verjanda hans, Ó-kk-ef B-kk-ef hrl., að teknu tilliti til virðisaukaskatts.

S-kvk-nf I-kvk-nf.